Discussió:Envall

message: Discrepo profundament amb les apreciacions del clos murallat. Tot i que no descarto que el poble antigament fós una vila tancada. Les fotos on hom hi veu espitlleres i muralles, són per ordre Casa Botiguer, Casa Capert i el Palancó. El que semblen espitlleres és el caps de la paret que ha anat caient. Agrairia a més que no penjéssiu les pitjors fotos del poble com us entesteu a fer. Si les hem anat treient és perquè els veïns no volem que es mostri la pitjor imatge del poble.
Gràcies--JosepEnvall (disc.) 20:53, 16 feb 2010 (CET)
replies: text: Dues coses: Primer, hi ha res que desmenteixi que els fragments de Casa Botiguer, Casa Capert i el Palancó (gràcies per la informació) siguin restes del clos murallat? Crec que no, i, en canvi, les restes constructives semblen indicar-ho. Només cal comparar aquestes cases d'Envall amb cases equivalents de tants i tants pobles pallaresos. Segon, i reconec que el tema podria ser delicat, el fet que els veïns no volem que es mostri la pitjor imatge del poble és motiu suficient per evitar que una enciclopèdia mostri, precisament, la realitat? No és motiu, a més, per valorar molt el que fan els veïns per recuperar el poble i, espero que dins de poc, mostrar les transformacions degudes als seus esforços? La realitat és com és, i no crec que es pugui falsejar.--Claudefà (Discussió) (disc.) 10:52, 25 feb 2010 (CET)
replies: text: :Si la realitat és la que és no ho hem d'amagar. --SMP​ ([ +] disc. xat) 18:46, 26 feb 2010 (CET)
replies: text: ::Valdria la pena que s'ho mirés un administrador i decidís si són restituïdes o no les fotografies que han estat ja dues vegades vandalitzades en aquesta pàgina.--Claudefà (Discussió) (disc.) 23:53, 25 març 2010 (CET)

text: Sobre el polèmic tema de les fotografies, convidoe en Josep, o qualsevol altre veí a penjar una foto del poble que tan bé estan restaurant. És ben cert que cal alguna fotografia general de la vila, i qui millor que els residents i restauradors per a penjar-ne una de ben bonica, així matem aquestes discussions que no porten enlloc.--Tracalet (disc.) 15:58, 19 abr 2010 (CEST)
thread_title: CLOS MURALLAT

message: No trobo cap sentit a les coordenades donades a l'article.--Alex Esp 23:40, 21 febr 2007 (CET)
replies: text: Ara, sí? Estaven lleugerament equivocades, però no tant...--Claudefa (disc.) 16:17, 13 juny 2009 (CEST)
thread_title:  Coordenades 

message: Les fotografies que s'havien inclòs en aquest article han estat censurades unilateralment per l'usuari JosepEnvall, que no admet cap fotografia que mostri la realitat actual del poble d'Envall.--Claudefà (Discussió) (disc.) 22:51, 29 jul 2010 (CEST)
replies: text: Si ningú no hi té res a objectar, les tornaré a penjar en un termini de quinze dies.--Claudefà (Discussió) (disc.) 13:02, 22 ago 2010 (CEST)
thread_title:  Avís 

message: Bones, torno a ser el polèmic censor unilateral. No sé com funciona això del wikipèdia i  veig que qualsevol pot agafar fotos de les meves finques particulars i penjar-les, no tenir en compte la meva opinió com a propietari i veí i a més parlar de  bestieses sobre el meu poble. No tinc perquè haver de justificar si casa meva era o no un clos murallat ni de desmentir totes les bestiéses que se li acut especular a algú que passa per allí i pretèn fer el gran descobriment, estaria bé que quan vinguis al meu poble a fer fotos de casa meva, de passada saludéssis i demanéssis permís.
replies: text: Benvingut a la Viquipèdia.

text: * Sobre les fotos: A Espanya es pot fer fotos des del carrer o llocs accessibles al públic i publicar-les, gairebé sense cap limitació. Saludar els veïns quan passes fent fotos és un bonic costum, però això és una qüestió de gust personal del fotògraf (i de la reacció que esperis dels veïns). Naturalment, si és casa teva, tu deus poder accedir a més llocs i en millors moments i pots fer fotos més interessants. Si ho fessis seria una bona millora de l'article.

text: * Sobre les presumptes bestieses: Gràcies per la col·laboració. Què és el que creus que està malament de l'article? Tot el que hi ha a la Viquipèdia hauria d'haver sortit d'una font fiable. Especialment, si alguna afirmació no està clara, s'hauria de referenciar d'on ha sortit.--Pere prlpz (disc.) 13:05, 24 feb 2012 (CET)
thread_title:  Fotos